Thailands kvinnelandslag i fotball

Thailands kvinnelandslag i fotball representerer Thailand i internasjonal fotball. Landslaget ble asiamestre i fotball i 1983, men ble så passert av andre lag i regionen. Etter fire mislykte forsøk mellom 1991 og 2011 kvalifiserte de seg for VM-sluttspillet for første gang i 2015.

Thailand spiller oftest landskamper mot naboer i Sørøst-Asia, som Filippinene, Laos, Malaysia, Myanmar, og Vietnam, blant annet som del av ASEAN-mesterskapet og Sørøstasia-lekene. Lag fra andre deler av Asia møter de stort sett bare som del av kontinentale AFC-turneringer, som Asiamesterskapet, Asialekene eller OL-kvalifiseringer. De fleste slike turneringer, både sluttspill og kvalifiseringer, holdes på nøytral bane, og Thailand har derfor ikke hjemmebane i tradisjonell forstand, men spiller av og til vennskapskamper i Bangkok. 

 Historikk 

Thailand var med i Asiamesterskapet fra begynnelsen, og var tidlig med blant topplagene. Allerede i det første mesterskapet i 1975, kom Thailand til finalen, som de tapte for New Zealand. Det ble en ny sølvmedalje i 1977, Denne gangen tapte Thailand for Kina-Taipei (Taiwan). Thailand greide noe overraskende ikke å kvalifisere seg til finalen i 1979. I 1981 var imidlertid Thailand tilbake, og de kom nok en gang til finalen, nok en gang mot Taiwan, og nok en gang tapte de. Thailand greide seg enda bedre i 1983, da Taiwan hadde blitt flyttet over til Oseania. Thailand møtte India i finalen, og vant mesterskapet. Dette er landslagets eneste kontinentale tittel.

Imidlertid skulle det ikke vare. Thailand fikk ny motstand fra Kina etter at Taiwan dro, og i tillegg hadde Japan blitt bedre. I 1986 måtte Thailand se seg fornøyd med bronse, og i 1989 endte Thailand sist i en gruppe med Kina, Taiwan (som kom tilbake til Asia som regjerende oseaniamestre) og Nord-Korea. I 1991 kom Thailand på tredjeplass i sin gruppe, på målforskjell bak Taiwan, mest på grunn av at Thailand tapte stort mot gruppevinner Kina. Mesterskapet i 1993 greide ikke Thailand engang å kvalifisere seg til, og i 1995 gikk nok en gang landslaget ut i de innledende runder av sluttspillet etter tap for Taiwan. Også i 1997 gikk mesterskapet uten Thailands deltakelse, og i 1999 hadde Thailand, enda de var kvalifisert, blitt redusert til en middelmådighet som tapte for Usbekistan.

Thailand kom noe tilbake, men har per 2014 ikke lyktes å tette gapet til de store asiatiske nasjonene på kvinnesiden; Sør-Korea, Nord-Korea, Japan, Kina og nykommeren Australia. Thailand klarte å slå Sør-Korea i kvalifiseringen til OL 2008, men da bare to lag gikk videre fra Asia var det fåfengt. De andre fire store landene hadde Thailand tapt for i alle møter mellom 1988 og 2014, da de klarte 2–2 mot Kina i en vennskapskamp. Thailand har også negativ statistikk mot Vietnam (8 tap og 9 seire på 23 kamper), men har fem strake kamper uten tap siden 2011.

Selv om Thailands relative styrke ikke har endret seg siden slutten av 1990-tallet nøt Thailand i 2015 godt av FIFAs beslutning om å utvide VM-sluttspillet til 24 lag. Fem av disse plassene gikk til Asia, mot tidligere tre. Thailand var fortsatt ikke blant de fem beste asiatiske lagene på papiret før Asiamesterskapet 2014, men Nord-Korea var diskvalifisert på grunn av doping under VM i 2011, og dermed åpnet det seg en mulighet. Tross tap 0–7 for Kina og 0–4 for Sør-Korea vant Thailand sine kamper mot Myanmar og Vietnam, og tok dermed den siste VM-plassen. 

 Resultater Asiamesterskapet 

 ÅrResultat Kamper Seire Uavgjort Tap + −1975 HongkongSølv43011051977 TaiwanSølv43018Målforskjellen i semifinalen er ikke kjent. Tabellen viser målforskjellen uten denne kampen.31979 India Deltok ikke1981 HongkongSølv5302681983 ThailandMestre5Thailand skulle opprinnelig spille fem kamper i gruppespillet, pluss finale, men kildene har bare opptegnelser for fire.5001911986 HongkongBronse54011511989 HongkongGruppespill30031121991 JapanTurneringen var også VM-kvalifisering.Gruppespill31114101993 Malaysia Deltok ikke1995 MalaysiaGruppespill2101341997 Kina Deltok ikke1999 FilippineneGruppespill42026102001 TaiwanGruppespill4202592003 ThailandGruppespill42026212006 AustraliaGruppespill41032262008 VietnamGruppespill30031112010 KinaGruppespill3102272014 VietnamGruppespill4202413Totalt13/165730126

 Resultater Asialekene 

 ÅrResultat Kamper Seire Uavgjort Tap + −1990 Beijing Deltok ikke1994 HiroshimaTurneringen var også VM-kvalifisering. Deltok ikke1998 BangkokGruppespill30121222002 Busan Deltok ikke2006 DohaGruppespill31025112010 GuangzhouGruppespill2002062014 Incheon Deltar, resultat ikke klart pr. 14. september 2014Totalt3/68116639

 Fotnoter og referanser 

 Eksterne lenker 

 Thailand på FIFA.com 

Landslag kvinner
Kategori:Kvinnelandslag i fotball
Kategori:Thailandske landslag